JohanHeinsen/ENO huggingface dataset:
Odense Adresse-Contoirs Efterretninger, 1834-10-07
Portugal. Gaarspostens medbragte Efterretninger gaae endnu kun til den 21 Septbr., men indeholde det Udførligere om de indtrufne store Forandringer. Saasnart Don Pedro intet Haab meere havde om sit Liv, sendte han under 18 Septbr. de Deputeredes Kammer en Skrivelse, hvori han, sin Eed og Samvittighed troe, meldte det, at han Dagen før havde opfyldt sin Christen Pligt som Medlem af den katholske Kirk og Familie=Fader, og da hans Sygdom ikke tillod ham, længer at vedblive den offentlige Bestyrelse, anmodedes Kammeret om at tage passende Forholdsregler. "Jeg opsender - hedder det til Slutning - mine ivrigste Bønner til Himlen for det offentlige Vel." Oplæsningen heraf gjorde et dybt Jndtryk paa alle Tilstædeværende, og efter lang Taushed udnævntes en Kommission, hvis Beretning gik ud paa, at i Betragtning af, at Souverainens Mindreaarighed efter Rigets gamle Love ophører med det sjortende Aar, at den Bestemmelse i Chartet, som fastsætter anderledes, ikke hører til dem, som ei maae forandres eller ophæves af Cortes, og endelig i Betragtning af, at den fuldkomne Udviklinaf Donna Marias physiske og moralske Egenskaber sætter hende istand til at udøve sine Regjerings=Pligter, formenes, at den regjerende Dronning Maria II skal ansees og erklæres fuldmyndig, og ufortøvet tiltræde den hende ifølge Chartet tilkommende Magt. Dette Forslag blev eenstemmig antaget af de Deputerede og af Pairskammeret, med Undtagelse af for Stemmer, nemlig Marquis Loulle og Fronteira, Greverne Villareal, da Tapa og Lumiares, samt Statsraad Trigozo, som vilde, at Jnfantinden Maria Jsabella skulde føre Regentskabet, indtil Dronningen havde fyldt sit 18de Aar. Den 19de afsendtes nu en Deputation til Hs. Majestæt i Queluz, og i det af samme meddeelte skriftlige Svar lover hun at gjøre Alt, for at opretholde det konstitutionelle Charte og stræbe at efterligne sin høie Faders Dyder samt følge hans Raad og Exempel." Næste Dag begav Dronningen sig i Galla til de Deputeredes Kammer, hvor hun aflagde Eeden og efter 5 Minutters Forløb igjen vendte tilbage til Queluz. Folket hilste hende med største Enthusiasme; dog kunde en Ulykke nær have indtruffet, da i samme Øieblik nogle Raketter opsteeg, hvorover Hestene bleve skye; men imidlertid slap Dronningen derfra med Skrækken. Af den Deputerede Magalhaes blev foreslaaet at yde den overordentlige Mand, der ligesom kun har arvet to Kroner, for at gjøre to Nationer frie og lykkelige, et eget Beviis paa Nationens Taknemmelighed, ved en Dotation af Nationalgodser for Don Pedros Datter af andet Ægteskab, Donna Maria Amelia, og tillægge hende Titel af "Hertuginde af Mindello, til Erindring om det Kyst Punkt, hvor Don Pedro var landet.
Odense Adresse-Contoirs Efterretninger, 1834-10-07
J London havde Man to vigtige Efterretninger fra Madrid til den 23 Septbr.; den ene, at Ministrenes Finantsplan er antaget af Cortes, saa at hele Gjelden, med Undtagelse af det Guebhardske Laan, erkjendes; den anden, at Mina er udnævnt til Vicekonge i Navarra og Øverstbefalende ved den aktive Armee i de nordlige Provindser, i General Rodils Sted, som atter tiltræder Kommanden i Estremadura. Begge Deele havde vakt største Tilfredshed, baade i Madrid og London, hvor Man nu yttrede sig villig til at indlade sig i et nyt Laan, Tydskland.
Odense Adresse-Contoirs Efterretninger, 1834-10-07
Ved en Traktat af 31 Mai er Fyrstendommet Lichtenberg, som alt i Aaret 1810 var forenet med det preussiske Monarkie, atter taget i Besiddelse af Kongen af Preussen, imod en Godtgjørelse for dets Aftrædelse til Hertugen af Sachsen=Koburg=Gotha, der giver ham en aarlig Jndtægt, af 80,000 Rdlr. m.m. J Patentet af 16 Aug. bydes det Jndbyggerne at erkjende Kongen for deres retmæssige Landsherre og sværge ham og Efterfølgere Troskab og Lydighed, imod Løvte om at nyde samme Beskyttelse som de øvrige Undersaatter. Den 22 Septbr. feiredes Regjerings=Forandringen i St. Wendel med Jlluminationer, Baller &c. Det saaledes aftraadte Fyrstendømme Lichtenberg udgjorde en Deel af det forrige franske Saar=Departement paa den venstre Rhinbred med 25,000 Jndbyggere.
Odense Adresse-Contoirs Efterretninger, 1834-10-07
Grækenland. Almindeligt forsikres, at den nye Opstand er saa godt som undertrykt efter flere lykkelige Fægtninger imod enkelte af de græske Røverbander, og at de bayerske Tropper atter have besat Patras. Med Oprørerne i Messenien har Man ogsaa faaet Bugt, saa Roligheden igjen er oprettet i hele ne. Der ondon,
Odense Adresse-Contoirs Efterretninger, 1834-10-07
Grækenland. Maina var ganske roligt og flere Mainotter havde tilbudet sig at marschere imod Rebellerne. Efter Beretninger i bayerske Blade har Kampen tildeels været meget blodig. Efterat være fordrevne af aaben Mark, flygtede Anførerne til deres faste Taarne, som maatte stormes. Hvad der ikke var faldet for Kugler, fældede Bajonetterne. De fangne Røverchefer, bleve efter holdt Standret strax skudte. Ved en af disses Side fægtede en sand Skjønhed med græsk Heltemod. Hun blev taget tilfange og venter i Lænker sin Dom. Røverne beskyldes ogsaa for at have udplyndret og mishandlet deres egne Landsmænd, hvilket skal være gaaet saa vidt, at Bayrerne medbragte som Trofæer en Mængde afskaarne Næser og Ører.
Odense Adresse-Contoirs Efterretninger, 1834-10-07
Cholera. J Stokholm er Sygdommen vedvarende i Aftagende.
Odense Adresse-Contoirs Efterretninger, 1834-10-07
Jfølge officielle Beretninger var til den 26 Septbr. Antallet, af Angrebne 7382, af Helbredede 2910 og af Døde 3157.
Odense Adresse-Contoirs Efterretninger, 1834-10-07
Uagtet Spærringen er Choleraen ogsaa udbrudt i Lidköping, og overalt, hvor den endnu ikke har heriet, bereder Man sig paa dens Komme. J Gefle danne sig saaledes af unge kraftfulde Mænd 2 Foreninger, af hvilke den enes Bestemmelse er at gaae Lægerne, den andens at gaae Sundheds-Administrationen tilhaande.
Odense Adresse-Contoirs Efterretninger, 1834-10-07
J Frederikstad kan Sygdommen nu ansees som aldeles ophørt; efter de officielle Lister har Man der i Alt havt 557. Anmeldte, 277 Døde og 280 Helbredede. J Frederikshald gives endnu enkelte Tilfælde, til den 22 f. M. var her i Alt Anmeldte 257 og døde 144. J Amtets Landdistrikter er Sygdommen og saa godt som ophørt. Derimod er den udbrudt i Ladestedet Fahrsund.
Odense Adresse-Contoirs Efterretninger, 1834-10-07
J Bilbao raser Sygdommen græsseligt. Fra den 13de til 15de døde her 247 Personer, hvorimellem den franske Konsul, ogsaa den engelske Konsul skal være blevet et Offer for den. Et Tilfælde har alt viist sig i Behobie, paa det yderste Punkt af den franske Grændse.
Odense Adresse-Contoirs Efterretninger, 1834-10-07
Udenlandske Blandinger. Frankerig. Den 16 Septbr. gjordes første Prøve med en ny Dampvogn imellem Paris og Versailles, der dog ikke løb saa ganske heldigt af, da Kjedlen underveis leed noget Havarie. Vognen veier selv 4000 Pund og førte 2 Vogne, hver af 2500 Punds Vægt, paa Slæbetoug. Paa den sidste befandt sig 55 Personer.
Odense Adresse-Contoirs Efterretninger, 1834-10-07
Efterat Kongen har underskrevet Ægteskabskontrakten er Forsteministeren, Admiral Rigny, afreist til Belgien, forat ægte den rige Enke Honoret.
Odense Adresse-Contoirs Efterretninger, 1834-10-07
Tydskland. Paa een Gang hører Man igjen mumle om Caspar Hauser. Den bayerske Forbunds=Gesandt Hr. Mieg skal nemlig have medtaget samtlige Akter i Sagen, til Wien. Jøvrigt er Man hidtil ikke bragt paa videre Spor til Opdagelse af denne gyselige Hemmelighed, og vil nok ei heller blive det, da Lægen Dr. Albert, som var en af den Myrdedes Venner og havde foretaget Ligets Section, nu ogsaa er vandret i Evigheden. Paa Caspar Hausers Grav er sat en simpel Steen med latinsk Jndskrift af følgende Betydning: "Her hviler Caspar Hauser, en Gaade for sin Samtid, hvis Fødsel var ubekjendt og hvis Død var skjult. ere
Odense Adresse-Contoirs Efterretninger, 1834-10-07
En duel imellem Forfatteren til Breve fra en Afdød samt "Tutti frutti, og en Stabsofficeer, fandt Sted den 9 Septbr. ved Eupen paa den belgiske Grændse, og endte med, at Officeren blev let saaret.
Odense Adresse-Contoirs Efterretninger, 1834-10-07
Det til Hamborg fra Pernambuco ankomne Skib For tung, har paa Overfarten været jaget af en Søerøver, og det befrygtes, at Skibene Clarence og Cleopatra, hvortil Man intet har hørt siden deres Afseiling fra Cap Hayti og Matanzas i Januar og April Maaneder, ere blevne et Bytte for dette atter overhaandtagende Uvæsen i de amerikanske Vande.
Odense Adresse-Contoirs Efterretninger, 1834-10-07
Østerrig. Ved Midnatstid den 11 Septbr. udbrød Jld i Staden Hof i Olmützer=Kredsen, som greb saaledes om sig, at inden een Time laae den hele indre Stad, bestaaende af 188 Bygninger, med Kirken, i Aske, og 11 Personer bleve et Offer for Luerne. Før Afreisen fra Brünn modtog Deres Majestæter et Besøg af Hertuginden af Angouleme.
Odense Adresse-Contoirs Efterretninger, 1834-10-07
Preussen. Den største Deel af Flækken Seidenberg i Schlesien er lagt i Aske om Aftenen den 17 Septbr., ligesaa nogle Dage efter Kredsstaden Steinau med den tilgrændsende Landsbye Georgendorf.
Odense Adresse-Contoirs Efterretninger, 1834-10-07
J flere Landsbyer i Neder-Schlesien indtraf den 11 Septbr. Kl. 11 1/2 om Aftenen et Jordstød, der paa sine Steder var saa stærkt, at Vinduer og Glas klierede, Dørrene sprang op, Bygningerne vaklede og de af Søvnen opvaagnede Mennesker forlode af Skræk Husene.
Odense Adresse-Contoirs Efterretninger, 1834-10-07
Valgforhandlinger. J Kjøbstædernes 10de Valdistrikt, som indbefatter Saxkøbing, Nysted, Nykjøbing og Stubbekjøbing, er Hr. Brændeviinsbrænder J. Sidenius paa Prindseholm valgt til Deputeret og Hr. Kjøbmand R. Sidenius i Nykjøbing til Suppleant.
Odense Adresse-Contoirs Efterretninger, 1834-10-07
J Dansk Ugeskrift Nr. 133 findes Spørgsmaalet om den i Forordningen 632 befalede Meddelelse af Valglisterne til Valgdirekteurerne i de andre Distrikter, i hvilke Betingelserne for Valgbarhed ere de samme, ogsaa drøftet af Hr. Sekretair Algreen-Ussing i en Artikel med Overskrift: Kunne de i Kjøbstædernes og de mindre Landeiendommes Valgdistrikter hidtil foretagne Valg af Deputerede til Provindsialstænderne ansees gyldige?" Forfatteren gaaer ud fra det Synspunkt, at der i Siellands med flere Stifter er indført 4 forskjellige Valgklasser, Kjøbenhavn, samtlige øvrige Kjøbstæder, Sædegaardene og de mindre Landeiendomme. Da nu Valgretten knytter sig til Valg Distriktet, Valgbarheden derimod til hele Valg klassen, burde heller intet Valg foregaae, førend de Valgberettigede, i Overeenstemmelse med Anordningen af 15 Mai d. A., havde erholdt den fornødne Kundskab om alle valgbare Personer i den tilsvarende Valgklasse, og under Forudsætning at dette ikke er skeet, formener Forf., at de hidtil fortagne Valg, ved hvilke hiin Regel ikke er iagttaget, ligefrem ere ugyldige, som foretagne paa en, saavidt skjønnes, anordningsstridig Maade, og at i al Fald Stændernes Forsamling, naar den i sin Tid træder sammen, ikke vil undlade, i Hensyn til Anordningens §56, at erklære ethvert paa den omhandlede Maade foretaget Valg for ugyldigt, og som følge deraf som ophævet." (Hvad Anskuelse Kancelliet har om Sagen, sees af det ovenfor meddeelte Udtog af Kollegialtidenden.)
Odense Adresse-Contoirs Efterretninger, 1834-10-07
Af Hr. Professor Davids Tidsskrift Fædrelandet, er No. 2 nu udkommet og indeholder læseværdige Betragtninger: "Om de forestaaende Valg med specielt Hensyn paa Kjøbenhavn" og "Om Finanternes Offentlighed." den første Artikel vises den større Vanskelighed, som efter den bestaaende Indretning finder Sted i Kjøbenhavn, hvor enhver vælger deeltager i Valget af 12 Repræsentanter, og altsaa skal bestemme sig for 24 Mænd, hvorfor her forberedende Sammenkomster ere des nødvendigere. Ved det samme Ønskes Fremsættelse i Kjøbenhavnsposten formenes det rigtigst, at slige Raadslagninger, ligesom selve Valgene, fandt Sted sektionsviis, og til den fornødne Ordens Vedligeholdelse vare regulerede under Præsidium af en for hver Sektion i samme valgt Mand af Dygtighed, til hvem enhver Ordfører havde at henvende sig.
Odense Adresse-Contoirs Efterretninger, 1834-10-07
Videnskabelighed. J Veile har Menigheden liidt et føleligt Tab, da Døden den 29 Septbr. bortkaldte dens elskede Hyrde, den nidkjære, oplyste og almeenagtede Pastor Krarup i en Alder af 64 3/4 Aar. Den Afdøde var født i Ølbye Præstegaard i Ribe Stift 1769 paa Aarets sidste Dag. Som Student dimitterede han flere unge Mennesker med Berømmelse til Akademiet, iblandt Andre Hr. Professor Vedel Simonsen til Elvedgaard i Fyen. J sit 33-aarige lykkelige Ægteskab med sin efterladte Enke Magdalene Wissing havde han 10 Børn, 3 Sønner og 7 Døttre, hvilke Alle, paa een Søn nær, leve og velsigne den Afdødes Minde.
Odense Adresse-Contoirs Efterretninger, 1834-10-07
Veile den 3 Octbr. Jgaar Formiddags mellem Kl. 10, og 11 beærede Hs. Kongel. Høihed Prinds Frederik Carl Christian vor Bye med sin høie Nærværelse. Da det just samme Dag var det landekonomiske Selskabs Efteraars møde, viste Høisamme Selskabet den Naade at lade sig optage som dets Æresmedlem. Efterat have taget den smukke Prospekt ved Havnen i Øiesyn, behagede det Hs. K. Høihed at dinere hos Hr. Oberstlieutenant, Toldinspekteur Munthe, v. Morgenstjerne. Henved Kl. 7 afreiste Hs. K. Høihed tilbage til Fredericia. de (For at faae meddeelt, hvad der har størst Krav paa øieblikkelig Jnteresse, maae flere almeenvigtige Efterretninger opsættes, men skulle snarest muligt vorde indhentede.)
Odense Adresse-Contoirs Efterretninger, 1834-10-07
AVERTISSEMENTS.
Odense Adresse-Contoirs Efterretninger, 1834-10-07
Bekjendtgjørelse. At den fra Hamborg om Mandagen paa Routen til Kjøbenhavn afgaaende, men midlertidigen, saalænge Dampskibsfarten mellem Kjøbenhavn og Lybek har vedvaret, ophørte Brevpost, nu paa nye tager sin Begyndelse, og for første Gang igjen vil komme til at afgaae fra Hamborg, Mandagen den 13 Octbr., og derefter fremdeles hver Mandag saalænge indtil den forommeldte Dampskibsfart igjentager sin Begyndelse, det bekjendtgjøres herved til de Korresponderendes Efterretning, med Tilføiende, at der i Henseende til Brevforsendelsen med bemeldte Post vil blive at forholde paa lige Maade som i de foregaaende Aar, og saaledes som Generalpostdirektionens Bekjendtgjørelse af 1 Octbr. f. A. bestemmer. Generalpostdirektionen den 4 Octbr. 1834.
Odense Adresse-Contoirs Efterretninger, 1834-10-07
Enhver Uberettiget advares herved at afholde sig fra at jage paa Høibye Grund, da den, som maatte antræffes, selv maae tilskrive sig de deraf flydende Ubehageligheder.
Odense Adresse-Contoirs Efterretninger, 1834-10-07
paa samtlige Høibye Mænds Vegne Niels Andersen, Sognefoged.
Odense Adresse-Contoirs Efterretninger, 1834-10-07
En sortblisset Hoppe med 3 hvide Fødder er optaget hos Gaardmand Niels Rasmussen i Nørre-Høirup, hvor Eieren kan afhente den, imod at erstatte de derved foraarsagede Omkostninger.
Odense Adresse-Contoirs Efterretninger, 1834-10-07
Til førstk. Novbr. kan en Seminarist faae Plads hos mig som Huuslærer. Attester om Duelighed og Moralitet bedes franco indsendt eller personlig meddeelt. Brandtberg pr. Weile den 1 Octbr. 1834. Schnakenburg.
Odense Adresse-Contoirs Efterretninger, 1834-10-07
For en duelig Grovsmed, som selv har Redskaber, er til 1 Novbr. et Huus med Jord og en nye Smedie, med stærk Søgning, til Leie eller tilkjøbs. Lysthavende ville med tilstrækkelige Beviser melde dem hos Schnakenburg. Brandtberg pr. Weile den 1 Octbr. 1831.
Odense Adresse-Contoirs Efterretninger, 1834-10-07
Hos Undertegnede er alle Sorter Gibsfigurer at bekomme; tillige modtages gamle Gibsarbeider til Reparation og Afpudsning, nemlig af Alabast, Gibs og alle tilhørende Arbeider, G. Angelini, til billig Priis. Gibsarbeider, boende hos Bager Frantz Hansen paa Overgade.
Odense Adresse-Contoirs Efterretninger, 1834-10-07
Een eller to Favne god og storslagen Bøgebrænde ønskes tilkjøbs af Skolelærer Brohm i Overgade No. 42 over Porten.
Odense Adresse-Contoirs Efterretninger, 1834-10-07
J en af Fyens Kjøbstæder, hvor der for Tiden ingen Gartner opholder sig, er et velbygget Huus med en god Hauge, som før har været eiet af en Gartner, at erholde tilkjøbs paa billige Konditioner. Maatte Nogen attraae en saadan Eiendom, anvises den af Fuldmægtig C. Petersen i Nyborg. Kakkelovne, smukke 1-2 og 5-Etages af forskjellige Former, samt enkelte og dobbelte Kølleovne faaes til billige Priser hos Rasmussen & Schjerbeck.
Odense Adresse-Contoirs Efterretninger, 1834-10-07
Til de ærede Jndsenderes Efterretning tjener, at nogle senere modtagne Bidrag om den befrygtede Fodermangel skulle vorde afbenyttede i næste Nummer af Følgebladet. Forinden Bestemmelse kan tages og Bidraget fra Sønderjyllandske Lægfolk, vilde Forfatteren behage at nævne sig for Redaktionen.
Odense Adresse-Contoirs Efterretninger, 1834-10-09
63 Aargang. tiets Fyens privilegerede. Kongelig allene ne indtis. Avertissementstidende. Adresse Avis og overalt i de danske Stater. Forsendes med Brevposten, af Søren Hempel, Kancellieraad.
Odense Adresse-Contoirs Efterretninger, 1834-10-09
Redigeres, trykkes og udgives i Odense, 9 October 1834. Torsdagen.
Odense Adresse-Contoirs Efterretninger, 1834-10-09
Jndhold. Fædrelandet, Lovgivning. Offentlige Foranstaltninger. Skibs= og Handels=Efterretninger. Valgforhandlin¬
Odense Adresse-Contoirs Efterretninger, 1834-10-09
ger. Videnskabelighed. Blandinger. Fædrelandet. 23 Septbr. 1834. Kancellie=Plakat, Lovgivning. angaaende den gjensidige Ophævelse af Afdragsretten imellem samtlige Danske og Belgiske Stater.
Odense Adresse-Contoirs Efterretninger, 1834-10-09
Kancellie=Plakat, hvorefter det har behaget Hs. Majestæt allernaadigst at forandre den første Passus af den allerhøieste Resolution af 25 April 1821 derhen at Kongelige Undersaatter, ved i de Kongelige Stater at udnævnes til og anerkjendes som fremmede Konsuler eller Konsular=Agenter af hvilkensomhelst Klasse, herefter ikke skulle erhverve nogen Fritagelse for personlige Forretninger der efter Ombud paaligge en Stads Borgere og Jndvaanere, eller for andre borgerlige Byrder, der medføre personlig Forretninger, ligesaalidet som Fritagelse for Byrder og Afgivter, enten personlige eller saadanne, der flyde af deres hidtil havte borgerlige Stilling med Hensyn til Eiendom, Næring eller Formue, dog saaledes, at den de hidtil anerkjendte fremmede Konsuler, der ere Kongelige Undersaatter, tilstaaede Fritagelse for personlige borgerlige onera forbeholdes dem, saalænge de uafbrudt vedblive at være fremmede Konsuler enten i deres nuværende eller i en forandret Qualitet. Dog maa det i Henseende til Kongelige Undersaatter, der i Helsingøer for Fremtiden udnævnes til og an erkjendes som fremmede Konsuler eller Konsular-Agenter, af hvilkensomhelst Rang, i Eet og Alt have sit Forblivende ved den allerhøieste Resolution af 25 April 1821. Endelig maa den Fritagelse for enhver personlig Byrde og for personlige Afgivter, som i ovenmeldte Resolutions anden Passus er tilstaaet de fremmede Magters Undersaatter, der som fremmede Konsuler indsendes i de Kongelige Stater, forstaaes derhen, at den ikke allene tilkommer saadanne Konsuler for deres egen Person, men ogsaa for deres Familie og Børn, saalænge disse ikke have erhvervet nogen særskilt og uafhængig borgerlig Stilling her i Landet.
Odense Adresse-Contoirs Efterretninger, 1834-10-09
Generalpostdirektions=Plakat, hvorefter Vognmandstaxten for Danmark for Octbr., Novbr. og Decbr. Maaneder 1834 i Almindelighed skal forblive uforandret. Offentlige Foranstaltninger. Paa Andragende for en Kjøbstads Vedkommende om, at den ved Anordningen af 6 April 1832 658 og 12 paabudne Forhøielse i Brandkontingentet, hvilken Anordningen har tillagt Kjøbstædernes Brandforsikringsfond, samt de ifølge bemeldte Anordning faldende Mulkter maatte tillægges Kjøbstadens Kæmner kasse, for at lette Jndvaanerne Opfyldelsen af forbemeldte Anordnings Forskrifter med Hensyn til Straatages Afskaffelse, og ligeledes skaffe Kæmnerkassen en Ressource til at gjøre de i Anordningens 6 § omhandlede Forskud, har Kancelliet i Skrivelse af 5 Juli sidstl. svaret, at der ikke skjønnes at være antagelig Grund til at indlade sig i Forslaget.
Odense Adresse-Contoirs Efterretninger, 1834-10-09
Skibs= og Handels=Efterretninger. Den første for privat Regning udsendte Grønlandsfarer, Skonnertbriggende 2de Søstre, Skipper Thurø, er, ifølge Breve fra Holsteinborg af 18 August, ankommet til Sukkertoppen den 31 Juli og vilde være færdig til at retournere medio Septbr.
Odense Adresse-Contoirs Efterretninger, 1834-10-09
Det Kongel. General=Toldkammer= og Kommerce=Kollegium har tilladt, at Brigskibet Wilhelmine Therese, tilhørende Grosserer M. W. Sass i Kjøbenhavn, herefter maa føre Navnet Emma."
Odense Adresse-Contoirs Efterretninger, 1834-10-09
Den 29 Septbr. er Grosserer Amsel Levin von Haller Boe taget under Skiftebehandling.
Odense Adresse-Contoirs Efterretninger, 1834-10-09
Valgforhandlinger. For de mindre Landeiendoms=Besiddere i det 3die Slesvigske Distrikt er Gaardeler N. Lorentzen i Lillholt valgt til Deputeret med 206 og Kammerjunker v. Krogh til Aastrup til Suppleant med 98 Stemmer. J Kjøbstædernes 9de Distrikt (Nakskov, Rødbye og Maribo) er Kjøbmand K. B. Sidenius i Maribo valgt til Deputeret og Prokurator Bonne Bonnezen i Nakskov til Suppleant.
Odense Adresse-Contoirs Efterretninger, 1834-10-09
Den Nyhed, der fortælles i tydske Aviser: at Hr. Kapitain v. Recke skulde have vægret sig ved at modtage Valget, til Stændernes Forsamling, er ubekjendt i Slagelse og maa følgelig antages for falsk.
Odense Adresse-Contoirs Efterretninger, 1834-10-09
Paa den indkomne Forespørgsel fra Valgdirekteuren i Kiel (S. 642) har det Slesvig=Holsten=Lauenborgske Kancellie svaret: at Valghandlingen i Kiel maa ansees for tilendebragt med den skeete Proklamation af de tvende Deputerede og tvende Suppleanter, der skulde vælges af dette Valgdistrikt, efter det Forhold, Stemmeflerheden angav, og at et overordentligt Valg først vil kunne finde Sted ved Jndtrædelsen af det i §7 af Forordn. af 15 Mai d. A., ved den nærmere Regulering af Stænderforholdene, forudsatte Tilfælde."¬
Odense Adresse-Contoirs Efterretninger, 1834-10-09
Hr. Etatsraad Steenfeldt i Helsingøer er nu, i Anledning af sin afgivne Erklæring, i Kjøbenhavnsposten opfordret til at give nogle Kjøbenhavnere, der ere mindre indviede i de for Helsingørerne bekjendte nædle Machinationer, en nærmere Forklaring af disse nædle Handlingers Beskaffenhed. Opfordringen støtter sig paa følgende Slutning: "Hvad der skeer paa de enkelte Valgforsamlinger, er Landets Anliggende. Naar derfor Nogen, det være en Valgdirekteur, Vælger eller udvalgt Deputeret, træder offentligen frem i Forsamlingen og beskylder enkelte Udnævnte af Folkets Vælgere for nædle Handlinger ved Udøvelsen af deres Valgret, da er det et Angreb paa Nationen. Kun Folket kan være Dommer i Sagen, og Jngen bør nogensinde vægre sig for at forsvare for dette, hvad Manhar sagt offentligt i og om det. Hvorledes vover tilmed en Mand at nægte, at ville forsvare sine anonyme beskyldninger, fordi en Anonym opfordrer ham hertil Man maa derfor i hele Nationens Navn protestere mod Hr. Etatsraadens Taushed, o. s. fr.
Odense Adresse-Contoirs Efterretninger, 1834-10-09
Til fuldstændig Oplysning af den i No. 165 omhandlede Sag, angaaende Meddelelsen af Valglister fra andre Distrikter, meddeler Kjøbenhavnsposten ordret Jndholdet af Kancelliets Skrivelse af 15 Juli d. A., som findes i Kollegial tidenden S. 574, hvor Kancelliet har antaget: at overhovedet ingen Jndkaldelse til Valg kan foregaae, førend Exemplarer af Valglisterne, i Medfør af Forordningens § 32, ere modtagne fra de andre Distrikter, i hvilke indbyrdes Valg kunne finde Sted."